אלי יונס

אליעזר (אלי) יונס (נולד בישראל ב-7 באוקטובר 1951), הוא איש עסקים, כיהן כמנכ"ל בנק מזרחי-טפחות, כמנכ"ל בנק הפועלים, כמנכ"ל בנק כללי וכחשב הכללי במשרד האוצר. יונס נולד ברמלה. אמו הייתה מורה. אביו, אליהו, יליד וילנה, עבר להתגורר בלבוב, ובמלחמת העולם השנייה הצטרף ליחידה פרטיזנית שפעלה באזור. הוא גויס לצבא האדום, נלחם בקרבות נגד הגרמנים ונפצע קשה ברגלו. עלה ב-1950 לישראל ועבד כעיתונאי וכמנהל בקול ישראל. פרסם מספר מחקרים על יהדות לבוב. אלי היה בן שנתיים כשהמשפחה עברה להתגורר בירושלים. בשנת 1974, בהיותו סטודנט באוניברסיטה העברית בירושלים, החל לעבוד במשרד האוצר. בשנת 1983 מונה לסגן החשב הכללי, ובשנים 1989–1993 כיהן בתפקיד החשב הכללי במשרד האוצר. בסיום תפקידו עבר לשוק הפרטי, וכיהן כשש שנים כמנכ"ל בנק כללי שהיה אז בבעלות הברון אדמונד אדולף דה רוטשילד. יונס פרש מהבנק בסוף 1999, השליטה בבנק עברה לקבוצה הבנקאות הדרום אפריקאית אינווסטק בשנת 1996. בשנת 1999, מונה לסגן נשיא קבוצת דיסקונט השקעות אך עזב אחרי זמן קצר לתפקיד משנה למנכ"ל ואחראי החטיבה הפיננסית של בנק הפועלים. ב-1 באפריל 2002 החליף את עמירם סיון בתפקיד מנכ"ל בנק הפועלים, כהונתו בבנק הייתה סוערת כיוון שהוביל מהלך התייעלות גורף שכלל פיטורי 800 עובדי הבנק. יונס התפטר מתפקידו באפריל 2003 לאור חילוקי דעות עם בעלי השליטה בבנק. יונס המשיך לכהן כמנכל עד אוקטובר 2003 עת מונה צבי זיו להחליפו. באפריל 2004 מונה למנכ"ל בנק מזרחי-טפחות והחליף את ויקטור מדינה. בתפקיד המנכ"ל הוביל את המיזוג הבנק בין בנק המזרחי לבנק טפחות. ב-24 באפריל 2013 הודיע יונס כי יפרוש מתפקידו כמנכ"ל בנק מזרחי-טפחות באפריל 2014. עלות העסקתו של יונס במשך השנים בבנק הוערכה בכ–250 מיליון שקל (כולל שכר, בונוסים ושווי האופציות שקיבל). יונס משמש מאז 2016 כשותף ויועץ מיוחד לקרנות סנטרברידג' וגאלטין בפעילותם, כמשקיעים בתחום השירותים הפיננסיים, בישראל ובחו"ל. בשנת 2019 הוביל עבורם את רכישת קבוצת הביטוח הפניקס ומונה לדירקטור שלה. אלי יונס שימש בעבר כיו"ר הוועד המנהל של בית הספר סם שפיגל לקולנוע ולטלוויזיה. כיו"ר אגודת הידידים של אוניברסיטת בר-אילן, יו"ר המכון לחדשנות של הטכניון ומרצה באוניברסיטה העברית. יונס נשוי בשנית לחנה. לשניים שני בנים. מרעייתו הראשונה נירה יש לו בת אחת. מתגורר בתל אביב. הוא בעל תואר שני במנהל עסקים מהאוניברסיטה העברית בירושלים. עשרה דברים שלא ידעתם על אלי יונס, באתר גלובס, 30 בינואר 2002 איל גונן, גרזן הזהב של אלי יונס, באתר ynet, 26 בנובמבר 2004 רם דגן, אלי יונס, באתר הארץ, 12 בינואר 2006 עירן פאר, ‏אלי יונס: "קשה להראות ערך מוסף כשהמוצר לא עושה רעש ולא נראה לעין", באתר גלובס, 15 באפריל 2008 עמיר קורץ, עד הטפחות: יום בחייו של אלי יונס, באתר כלכליסט, 29 בדצמבר 2010 עירן פאר ושלומית לן, ‏אלי יונס בראיון סוער ל-G: "משכנתאות פריים זו התאבדות", באתר גלובס, 14 ביולי 2011 סמי פרץ וסיון איזסקו, יונס: "המחאה יכולה להגיע לבנקים - יבחנו את מעשינו בזכוכית מגדלת", באתר TheMarker‏, 1 במרץ 2012 שוקי שדה, כך מתנהל מזרחי טפחות: 14 דירקטורים שותקים ומנכ"ל אחד קובע, באתר TheMarker‏, 31 באוגוסט 2012 המשק הישראלי בצל הבחירות - אלי יונס באירוע השנתי של פורום CFO, ינואר 2013 עירית אבישר, סטלה קורין-ליבר, ‏אלי יונס: "הייתי מגבש עם דנקנר הסדר חוב שונה מלאומי", באתר גלובס, 6 באוגוסט 2013 סיון איזסקו, יונס: "ועדת זקן לא תצליח להגביר התחרות במערכת הבנקאות", באתר TheMarker‏, 6 באוגוסט 2013 שלומית לן, ‏יונס: "סאב-פריים בישראל? כלאם פאדי; להיזהר מבועת אשראי", באתר גלובס, 11 ביוני 2017 סטלה קורין-ליבר, עירית אבישר, ‏"בנקים לא ביקשו עזרה והצילו את המשק במשבר הסאב-פריים", באתר גלובס, 16 באוגוסט 2017 דיאנה בחור ניר, "זה לא החוק ולא הרגולציה. מה שחיסל את הריכוזיות זה החיים עצמם", באתר כלכליסט, 31 בדצמבר 2019 מירב ארלוזורוב, "זה שאני עשיר לא הופך אותי ללא ראוי": אלי יונס מעוניין לחזור לשירות הציבורי, באתר TheMarker‏, 23 בנובמבר 2023 טלי חרותי-סובר, למה אתם משלמים את חשבונות הטלפון של אלי יונס, יו"ר לאומי והשופטת לשעבר ורדה אלשיך?, באתר TheMarker‏, 8 ביולי 2015 שי שלו, ‏על חשבון הברון: מענק פרידה של 600 אלף ד' לאלי יונס מאדמונד דה-רוטשילד, באתר גלובס, 20 באפריל 1997 שי שלו, ‏חגיגת השכר של אלי יונס - אקורד הסיום, באתר גלובס, 25 בפברואר 1999 ג'ודי מלץ, ‏סבב מינויים בצמרת בנק הפועלים: אלי יונס מצטרף; רביד ואבנד פורשים, באתר גלובס, 30 בנובמבר 1999 דפנה צוקר, ‏והמשיך לכהן כמנכל עד אוקטובר 2003 עת מונה לו ממלא מקום.מנכ"ל בנק הפועלים, אלי יונס, התפטר בנק ישראל עשוי לבדוק את הנסיבות, באתר גלובס, 6 באפריל 2003 סיון איזסקו, יונס פורש ממזרחי עם רבע מיליארד שקל בכיס, באתר TheMarker‏, 24 באפריל 2013 סמי פרץ, אסא ששון, ברקת עצר בונוס של מיליוני דולרים לאלי יונס על חשבון הפניקס, באתר TheMarker‏, 2 בנובמבר 2019 אסא ששון, רשות שוק ההון אישרה את מינוי אלי יונס לדירקטור בפניקס, באתר TheMarker‏, 11 בנובמבר 2019